બેન્ગલુરુ, ૨૬મી એપ્રિલ, ૨૦૧૮ઃ એમેઝોન ઈન્ડિયાએ આજે ભારતમાં ઝડપથી વિસ્તરતા તેના વેપાર સાથે સુમેળ સાધવા માટે તેના ફુલફિલમેન્ટ ઈન્ફ્રાસ્ટ્રક્ચરમાં રોકાણ કરવાનું ચાલુ રાખીને ગત વર્ષની તુલનામાં ૨૦૧૮માં તેની સંગ્રહ ક્ષમતા ૧.૫ ગણી વધારી હોવાની જાહેરાત કરી હતી. પાંચ નવા ફુલફિલમેન્ટ સેન્ટર (એફસી)ના ઉમેરા સાથે એમેઝોન.ઈન હવે ૨૦ મિલિયન ક્યુબિક ફીટની કુલ સંગ્રહ ક્ષમતા સાથે ૧૩ રાજયમાં ૬૭ એફસી ધરાવે છે. આમાં મોટાં એપ્લાયન્સીસ અને ફર્નિચર શ્રેણી માટે ૬ એફસીના વિશિષ્ટ નેટવર્ક અને એમેઝોનનાઉ બિઝનેસને ટેકો આપવા માટે ૧૫ એફસીના અન્ય વિશિષ્ટ નેટવર્કની હાલમાં કરાયેલી જાહેરાતનો સમાવેશ થાય છે. આ નવાં એફસી બેન્ગલોર, મુંબઈ, દિલ્હી, વિજયવાડા અને કોલકતામાં સ્થાપવામાં આવશે, જે આ પ્રદેશોમાંથી ગ્રાહકોની વધતી સંખ્યા અને વિક્રેતાઓની માગણીને પહોંચી વળશે. આ બધાં ફુલફિલમેન્ટ સેન્ટરો ૨૦૧૮ની તહેવારની મોસમ પૂર્વે સંપૂર્ણ કાર્યરત થશે, કારણ કે એમેઝોન.ઈન ભારતમાં ઉચ્ચ સ્તરે તેજ ગતિથી વૃદ્ધિ પામતી ઈકોમર્સ કંપની તરીકે ચાલુ રહી છે.